****

# ELŐTERJESZTÉS

önkormányzati bérlakásokra vonatkozó bérlőkijelölési jog meghosszabbításáról

Tisztelt Közgyűlés!

Az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelete 18-19. §-ainak rendelkezései szerint a Közgyűlés döntése alapján városi közérdekű, illetve állami, önkormányzati feladatellátáshoz kötődő, kiemelkedő fontosságú cél megvalósítása bérlakás juttatásával támogatható. A bérbeadás történhet közvetlenül a bérlő részére, vagy bérlőkijelölési jog biztosításával. A bérlőkijelölési jogról, illetve közvetlenül a bérlő számára történő bérbeadás esetén a bérbeadásról, valamint annak feltételeiről a Közgyűlés dönt. Az Önkormányzat a bérlőkijelölési joggal rendelkező munkáltatóval a bérlőkijelölésről szerződést köt. A szerződésben kell rendelkezni – a Lakástörvényben meghatározottakon túl - a bérlőkijelölési jog időtartamáról, a lakás adatairól, a bérlő kiválasztására vonatkozó feltételekről, valamint a felek egyéb jogairól és kötelezettségeiről. A szerződésben kell szabályozni a lakbér és egyéb költségek viselését arra az időtartamra, amely alatt a rendelkezésre bocsátott lakásnak azért nincs bérlője, mert a bérlőkijelölési joggal rendelkező nem jelölt bérlőt.

1. Eger Megyei Jogú Város Önkormányzatának Közgyűlése a 318/2019. (VIII. 28.) határozata alapján az Eger, Pozsonyi u. 14. I/11. szám alatti egy szobás 29 m2-es összkomfortos lakásra vonatkozóan bérlőkijelölési jogot biztosított a Heves Vármegyei Markhot Ferenc Oktatókórház és Rendelőintézet részére. A Kórház vezetője továbbra is kérte a bérlőkijelölési jog biztosítását, a lakást pályakezdő orvos részére szeretnék felajánlani.

Javaslom, hogy a Közgyűlés továbbra is járuljon hozzá a bérlőkijelölési jog biztosításáról a következő feltételekkel:

1. A bérlőkijelölési jog időtartama - 5 évre- 2024. szeptember 1. napjától 2029. augusztus 31. napjáig biztosított.
2. A bérleti jogviszony időtartama legfeljebb a bérlőnek a Heves Vármegyei Markhot Ferenc Oktatókórház és Rendelőintézetnél fennálló jogviszony időtartama, de legfeljebb 5 év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.
5. Eger Megyei Jogú Város Önkormányzatának Közgyűlése a 182/2019. (V. 23.) határozata alapján az Eger, Tárkányi Béla u. 2. II/8. szám alatti 1 + 2 félszobás 54 m2-es komfortos lakásra vonatkozóan bérlőkijelölési jogot biztosított a Gárdonyi Géza Színház részére. A Színház igazgatója továbbra is kérte a bérlőkijelölési jog biztosítását. A lakásban a tánctagozat vezetője lakik, akit a Színház 2011. augusztusától határozatlan időre alkalmaz.

Javaslom, hogy a Közgyűlés továbbra is járuljon hozzá a bérlőkijelölési jog biztosításáról a következő feltételekkel:

1. A bérlőkijelölési jog időtartama - 5 évre- 2024. szeptember 1. napjától 2029. augusztus 31. napjáig biztosított.
2. A bérleti jogviszony időtartama legfeljebb a bérlőnek a Gárdonyi Géza Színháznál fennálló jogviszony időtartama, de legfeljebb 5 év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.
5. Eger Megyei Jogú Város Önkormányzatának Közgyűlése több alkalommal történt hosszabbítást követően legutóbb a 397/2023. (VI. 22.) határozata alapján a Harlekin Bábszínház részére hat lakásra vonatkozóan bérlőkijelölési jogot biztosított. A Bábszínház igazgatója – az alkalmazásukban álló munkavállalók lakhatása érdekében - további egy évre kérte a bérlőkijelölési jog meghosszabbítását.

Javasolom, hogy a Közgyűlés döntsön az Eger, Rákóczi út 8. IX/166. szám alatti 1 szobás 33 m2 alapterületű összkomfortos, az Eger, Rákóczi út 8. X/185. szám alatti 1 szobás 33 m2 alapterületű összkomfortos, az Eger, Rákóczi út 10. III/53. szám alatti 1 szobás 31 m2 alapterületű összkomfortos, az Eger, Rákóczi út 10. VI/112. szám alatti 1 szobás 33 m2 alapterületű összkomfortos, az Eger, Rákóczi út 10. X/193. szám alatti 1 szobás 31 m2 alapterületű összkomfortos, az Eger, Rákóczi út 10. X/196. szám alatti 1 szobás 33 m2 alapterületű összkomfortos lakásokra vonatkozó bérlőkijelölési jog meghosszabbításáról a következő feltételekkel:

1. A bérlőkijelölési jog időtartama - egy évre- 2024. szeptember 1. napjától 2025. augusztus 31. napjáig biztosított.
2. A bérleti jogviszony időtartama legfeljebb a bérlőnek a Harlekin Bábszínháznál fennálló jogviszony időtartama, de legfeljebb egy év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

Kérem a Tisztelt Közgyűlést, hogy a határozati javaslatokat elfogadni szíveskedjen.

Eger, 2024. július 31.

**Mirkóczki Ádám s.k.**

**Határozati javaslat (egyszerű többség):**

1. Eger Megyei Jogú Város Önkormányzatának Közgyűlése a Heves Vármegyei Markhot Ferenc Oktatókórház és Rendelőintézet részére az Eger, Pozsonyi u. 14. I/11. szám alatti egy szobás 29 m2 alapterületű összkomfortos lakásra vonatkozóan továbbra is bérlőkijelölési jogot biztosít a következő feltételekkel:
2. A bérlőkijelölési jog időtartama - 5 évre- 2024. szeptember 1. napjától 2029. augusztus 31. napjáig biztosított.
3. A bérleti jogviszony időtartama legfeljebb a bérlőnek a Heves Vármegyei Markhot Ferenc Oktatókórház és Rendelőintézetnél fennálló jogviszony időtartama, de legfeljebb 5 év lehet.
4. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
5. A bérlő mentesül az óvadék megfizetése alól.

**Felelős:** Mirkóczki Ádám polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. november 30.

1. Eger Megyei Jogú Város Önkormányzatának Közgyűlése a Gárdonyi Géza Színház részére az Eger, Tárkányi Béla u. 2. II/8. szám alatti 1 + 2 félszobás 54 m2 alapterületű összkomfortos lakásra vonatkozóan továbbra is bérlőkijelölési jogot biztosít a következő feltételekkel:
2. A bérlőkijelölési jog időtartama - 5 évre- 2024. szeptember 1. napjától 2029. augusztus 31. napjáig biztosított.
3. A bérleti jogviszony időtartama legfeljebb a bérlőnek a Gárdonyi Géza Színháznál fennálló jogviszony időtartama, de legfeljebb 5 év lehet.
4. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
5. A bérlő mentesül az óvadék megfizetése alól.

**Felelős:** Mirkóczki Ádám polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. november 30.

1. Eger Megyei Jogú Város Önkormányzatának Közgyűlése a Harlekin Bábszínház részére

az Eger, Rákóczi út 8. IX/166. szám alatti 1 szobás 33 m2 alapterületű összkomfortos, az Eger, Rákóczi út 8. X/185. szám alatti 1 szobás 33 m2 alapterületű összkomfortos, az Eger, Rákóczi út 10. III/53. szám alatti 1 szobás 31 m2 alapterületű összkomfortos, az Eger, Rákóczi út 10. VI/112. szám alatti 1 szobás 33 m2 alapterületű összkomfortos, az Eger, Rákóczi út 10. X/193. szám alatti 1 szobás 31 m2 alapterületű összkomfortos, az Eger, Rákóczi út 10. X/196. szám alatti 1 szobás 33 m2 alapterületű összkomfortos lakásokra vonatkozóan továbbra is bérlőkijelölési jogot biztosít a következő feltételekkel:

1. A bérlőkijelölési jog időtartama - egy évre- 2024. szeptember 1. napjától 2029. augusztus 31. napjáig biztosított.
2. A bérleti jogviszony időtartama legfeljebb a bérlőnek a Harlekin Bábszínháznál fennálló jogviszony időtartama, de legfeljebb 5 év lehet.
3. A lakbér mértéke megegyezik az önkormányzat tulajdonában álló bérlakások bérbeadásáról, valamint a bérleti díjak és a külön szolgáltatások díjai megállapításáról szóló 20/2023. (X. 27.) rendelet a 40. §. (1) bekezdés a.) pontjában foglaltakkal, azaz a költségelvű lakbér mértékével (580 Ft/m2/ hó + ÁFA –csökkentő +növelő tényezők).
4. A bérlő mentesül az óvadék megfizetése alól.

**Felelős:** Mirkóczki Ádám polgármester megbízásából:

Dr. Nagy-Holló Eszter Jogi és Hatósági Iroda vezetője

**Határidő:** 2024. november 30.